《文南朱使君葬其故人钤兵李侯士大夫高其风义》
宋代·李流谦

翻手为云覆手雨，自昔尝闻不陵语。
年来雅道更萧飒，反眼朋游成越楚。
便当贯草绝交论，谁与重寻怀旧赋。
一洗衰风振颓败，我为使君高此举。
故人流落死未葬，藁殡萧萧泣行路。
破棺露骨沙草秋，纸钱号风白日暮。
伤心重念百年交，洒涕亲营一抔土。
送霄不烦司渌传，择地当邻烈士墓。
龟趺大字日星焕，马鬣新封鬼神护。
恩流枯胔河海深，气激顽夫金石沮。
渍绵高义古所尚，挂剑初心吾敢负。
张陈未死已相贼，笑彼安能保身后。
九原可作定慨然，想见沾衿泪如注。
清沟突起惊创见，绣被吹来自何许。
区区论报未足道，此段徒能戏儿女。
沧溟可涸山可磨，我诗自可传千古。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。